
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 277 

23 Μαρτίου 1994 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργίας 
ζώνης παραλίας στη θέση «ΜΑΚΡΥΜΑΛΙΑΝΑ» Κόκ¬ 
κινου Πύργου Νομ. Ηρακλείου. 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Πεϋκης και που απαλλοτριώθηκε υπέρ και με 
δαπάνη του Ο.Σ.Κ., με σκοπό την επέκταση του αυ- 
λείου χώρου του 1 ου Γυμν. - Λυκείου Πεύκης. .. 2 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Αγίων Αναργύρων και που απαλλοτριώθηκε 
υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 2ου Γ υμν. και 3ου Λυκείου 
Αγίων Αναργύρων. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Χολαργού στο Ο.Τ. 

120 για τον αποχαρακτηρισμό οικοπέδου από χώρο 
σχολείου σε οικοδομήσιμο χώρο. 4 

Τροποποίηση ρυμοτομικού σχεδίου της 4ης-5ης πολε- 
οδομικής ενότητας περιοχής ΠΟΡΤΟ ΡΑΦΤΗ του 
Δήμου Μαρκοπούλου στα Ο.Τ. Γ1071 και Γ1072. 5 

Τροποποίηση του εγκεκριμένου ρυμοτομικού σχεδίου 
Αλεξανδρούπολης Ν. Έβρου στο Ο.Τ. 427 (περιοχή 

I. Ναού του Σωτήρος). 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 532 (1) 

Καθορισμός των ορίων του αιγιαλού και δημιουργίας ζώ¬ 
νης παραλίας στη θέση «ΜΑΚΡΥΜΑΛΙΑΝΑ» Κόκκινου 

Πύργου Νομ. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις του άρθρου 100 του Π.Δ. 284/88 «Ορ¬ 
γανισμός του Υπουργείου Οικονομικών». 

3. Την από 24.9.93 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού και της παρα¬ 
λίας στην περιοχή «Μακρυμαλιανα» Κόκκινου Πύργου 
Νομ. Ηρακλείου και το από Δεκέμβριο 1989 με κλίμακα 
1:500 τοπογραφικό διάγραμμα του διπλωμ. πολιτικού μη¬ 
χανικού Ριχάρδου Ποβάσκη, που θεωρήθηκε την 17η Σε¬ 
πτεμβρίου 1993 από τη Διεύθυνση Τεχνικών Υπηρεσιών 
της Νομαρχίας Ηρακλείου και συνοδεύει την έκθεση της 
προαναφέρομενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ’ αριθμό 544.5/849/93/ 
Σ. 1868/22.12.93 έγγραφό του. 

5. Τις διατάξεις του άρθρου 9 του Π.Δ. 551 /88 «Οργανι¬ 
σμός Νομαρχιών (Οικον. Υπηρεσιών)», αποφασίζουμε: 

1. Επικυρώνουμε την από 24 Σεπτεμβρίου 1993 έκ¬ 
θεση της Επιτροπής καθορισμού των ορίων του αιγιαλού 
και της παραλίας και θέσεων αμμοληψίας, καθώς και το 
από Δεκέμβριο 1989 τοπογραφικό διάγραμμα, που τη συ¬ 
νοδεύει, το οποίο συντάχθηκε από τον Ριχάρδο Ποβάσκη, 
πολιτικό μηχανικό, με κλίμακα 1:500 και θεωρήθηκε την 
17η Σεπτεμβρίου 1993 από τη Διεύθυνση Τεχνικών Υπη¬ 
ρεσιών της Νομαρχίας Ηρακλείου, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του 

αιγιαλού, στη θέση «Μακρυμαλιανά» Κόκκινου Πύργου 
Νομ. Ηρακλείου και με κίτρινη γραμμή τα όρια της παρα¬ 
λίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως. 

Ηράκλειο, 2 Μαρτίου 1994 
Ο Νομάρχης 

ΙΩΑΝΝΗΣ ΠΑΠΑΤΣΑΚΩΝΑΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
Νομού Ηρακλείου. 

Στο Ηράκλειο σήμερα 24.9.1993 οι: 

1) Ελένη Ζαχαράκη, Προϊσταμένη της Κτηματικής Υπη¬ 
ρεσίας Ηρακλείου, ως Πρόεδρος 

2) Καπετανάκος Νικόλαος, Δ/ντής Τεχνικών Υπηρεσιών 
Νομού Ηρακλείου 

3) Συγγελάκης Ιωάννης, Λιμενοσταθμάρχης Λιμενικού 
Σταθμού Αγ. Γαλήνης, αναπ/τής Λιμενάρχου Κεντρικού 
Λιμεναρχείου Ρεθύμνου, ως μέλη, κωλυομένου του Λιμε¬ 
νάρχου κληθέντος νόμιμα, 

αποτελέσαμε την Επιτροπή καθορισμού των ορίων αιγια- 
λού και παραλίας που προβλέπει το άρθρο 100 του Π.Δ. 
284/88 και που συγκροτήθηκε με την αριθ. 335/4.2.93 
απόφαση του Νομάρχη Ηρακλείου, και αφού λάβεμε 
υπόψη μας: 

1. Την από 13.12.89 αίτηση της Αρχοντιάς συζ. Αυγε- 
νάκη Κων/νου με την οποία ζητά τον καθορισμό του αιγια- 
λού μπροστά από την ιδιοκτησία του που βρίσκεται στη 


θέση «Μακρυμαλιανά» Κόκκινου Πύργου Νομού Ηρα¬ 
κλείου. 

2. Το από Δεκέμβριο 1989 τοπογραφικό διάγραμμα του 
πολ. μηχανικού Ριχάρδου Α. Ποβάσκη που ελέγχθηκε από 
τον μηχανικό της Δ.Τ.Υ.Ν. Ηρακλείου Γεώργιο Παπαδα- 
κάκη την 17.9.1993 και θεωρήθηκε από τον Δ/ντή της 
Δ.Τ.Υ.Ν.Η. Νικ. Καπετανάκο την 17.9.1993 στο οποίο εμ¬ 
φανίζεται η υπό καθορισμό περιοχή. 

3. Τις διατάξεις του Α.Ν. 2344/40 όπως αυτός τροπο¬ 
ποιήθηκε καθώς και την περί αιγιαλού δικαστηριακή νομο¬ 
λογία. 

4. Την δια της επιτόπιου μεταβάσεως σχηματισθείσα 
αντίληψη περί του πλάτους της βρεχομένης ζώνης ξηράς 
και λοιπά στοιχεία, αποφασίζει: 

1) Καθορίζει επί του ως άνω τοπογραφικού διαγράμμα¬ 
τος: 

α) Την οριογραμμή αιγιαλού δια συνεχούς ερυθράς πο¬ 
λυγωνικής γραμμής από το σημείο 1 μέχρι το σημείο 8 της 
οποίας οι κορυφές εξασφαλίζονται από σταθερά ση¬ 
μεία. 

β) Την οριογραμμή παραλίας ζώνη πλάτους 10 μέτρων 
επειδή δεν εξυπηρετούνται οι σκοποί της παραγρ. 1 του 
άρθρ. 7 του Ν.Δ. 2344/40 δια συνεχούς κίτρινης πολυγω¬ 
νικής γραμμής από το σημείο 1' μέχρι το σημείο 8' της 
οποίας οι κορυφές εξασφαλίζονται από σταθερά ση¬ 
μεία. 

2) Αποφαίνεται ότι δεν υφίσταται παλαιός αιγιαλός. 

Η Επιτροπή 

Η Πρόεδρος 
ΕΛΕΝΗ ΖΑΧΑΡΑΚΗ 

Τα Μέλη 

ΝΙΚΟΛΑΟΣ ΚΑΠΕΤΑΝΑΚΟΣ - ΙΩΑΝΝΗΣ ΣΥΓΓΕΛΑΚΗΣ 

ΑΝΑΚΟΙΝΩΣΕΙΣ 

Αοιθ. Γ1/Φ.500/4055 (2) 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Πεύκης και που απαλλοτριώθηκε υπέρ και με 
δαπάνη του Ο.Σ.Κ., με σκοπό την επέκταση του αυ- 
λείου χώρου του 1 ου Γυμν. - Λυκείου Πεύκης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία 
«Οργανισμός Σχολικών Κτιρίων», που εδρεύει στην Αθήνα 
και επί της οδού Φαβιέρου 30, ειδοποιεί ότι σύμφωνα με 
την 1031745/2663/90 (ΦΕΚ 414/Δ/90) κοινή απόφαση 
των Υπουργών Παιδείας - θρησκευμάτων και Οικονομι¬ 
κών, για την κήρυξιν αναγκαστικής απαλλοτρίωσης, υπέρ 
και με δαπάνη του Ο.Σ.Κ. έκτασης εμβαδού 550 Μ2 (και 
σύμφωνα με το οριστικό διάγραμμα του κτηματογράφου 
291,85 Μ2) που βρίσκεται στην περιοχή του Δήμου Πεύ¬ 
κης και μεταξύ των δρόμων Παπανούτσου και Ηρώων Πο¬ 
λυτεχνείου και προορίζεται για την επέκταση του αυλείου 
χώρου του 1 ου Γ υμν. - Λυκείου Πεύκης έχει καταθέσει 
στο Ταμείο Παρακαταθηκών και Δανείων υπέρ των δι¬ 
καιούχων ιδιοκτητών την προσωρινή αποζημίωση που κα¬ 
θορίσθηκε σύμφωνα με την 252/92 απόφαση του Μονο¬ 
μελούς Πρωτοδικείου Αθηνών συνολικού ποσού 
40.700.000 δρχ., ποσό μεγαλύτερο εκείνου που καθορί¬ 
σθηκε με την 642/19.3.93 απόφαση Εφετείου Αθηνών. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Μαρτίου 1994 

Ο Πρόεδρος Δ.Σ. του Ο.Σ.Κ. 

ΧΑΡ. ΦΛΕΣΟΥΡΑΣ 

- ¥■ - 

Αριθ. Γ1/Φ.53460/4056 (3) 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Αγίων Αναργύρων και που απαλλοτριώθηκε 
υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 2ου Γυμν. και 3ου Λυκείου 
Αγίων Αναργύρων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία 
«Οργανισμός Σχολικών Κτιρίων», που εδρεύει στην Αθήνα 
και επί της οδού Φαβιέρου 30, ειδοποιεί ότι σύμφωνα με 
την 1099805/7624/89 (ΦΕΚ 653/Δ/89), κοινή απόφαση 
των Υπουργών Παιδείας - θρησκευμάτων και Οικονομι¬ 
κών, για την κήρυξη αναγκαστικής απαλλοτρίωσης, υπέρ 
και με δαπάνη του Ο.Σ.Κ. έκτασης εμβαδού 4,782 Μ2 (και 
σύμφωνα με το οριστικό διάγραμμα του κτηματογράφου 
4.734,8 Μ2) που βρίσκεται στην περιοχή του Δήμου Αγίων 
Αναργύρων και μεταξύ των δρόμων Καρπενησιού - Δελη- 
γιάννη - Ανωνύμου Πεζόδρομου και Κων/πόλεως και προ¬ 
ορίζεται για την ανέγερση διδακτηρίου του 2ου Γ υμν. και 


3ου Λυκείου Αγίων Αναργύρων έχει καταθέσει στο Ταμείο 
Παρακαταθηκών και Δανείων υπέρ των δικαιούχων ιδιο¬ 
κτητών την προσωρινή αποζημίωση που καθορίσθηκε 
σύμφωνα με την 452/92 απόφαση του Μονομελούς Πρω- 
οτοδικείου Αθηνών συνολικού ποσού 239.100.000 δρχ., 
ποσό μεγαλύτερο εκείνου που καθορίσθηκε με την 
5376/93 απόφαση Εφετείου Αθηνών συνολικού ποσού 
213.066.000 δρχ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Μαρτίου 1994 

Ο Πρόεδρος Δ.Σ. του Ο.Σ.Κ. 

ΧΑΡ. ΦΛΕΣΟΥΡΑΣ 
- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 12716/373/93 (4) 

Τροποποίηση ρυμοτομικού σχεδίου Χολαργού στο Ο.Τ. 

120 για τον αποχαρακτηρισμό οικοπέδου από χώρο 

σχολείου σε οικοδομήσιμο χώρο. 

Ο ΝΟΜΑΡΧΗΣ ΑΝ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70/Α/76 περί εγκρί- 
σεως τροποποιήσεων σχεδίων πόλεων. 

5. Την υπ' αριθ. 33/93 απόφαση του Δημ. Συμβου¬ 
λίου. 

6. Το πρακτικό 22 της συνεδρίας 31 του ΣΧΟΠ της 
7.10.93. 

7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 154/Α) 
και το γεγονός ότι από τις διατάξεις αυτής της απόφασης 
δεν υφίσταται δαπάνη εις βάρος του Δημ. Προϋπολογι¬ 
σμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Χολαργού στο Ο.Τ. 120 με τον αποχαρακτηρισμό τμήμα¬ 
τος με τα στοιχεία Α Β Γ Δ Ε Ζ Α από χώρο σχολείου σε οι¬ 
κοδομήσιμο χώρο όπως απεικονίζεται στο συνημμένο το- 
πογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 2 Μαρτίου 1994 

Ο Νομάρχης 
Ν. ΠΕΡΚΙΖΑΣ 

Αριθ. 6694/205/94 (5) 

Τροποποίηση ρυμοτομικού σχεδίου της 4ης-5ης πολεο- 

δομικής ενότητας περιοχής ΠΟΡΤΟ ΡΑΦΤΗ του Δή¬ 
μου Μαρκοπούλου στα Ο.Τ. Γ1071 και Γ1072. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2) Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το ΝΔ 532/70. 

3) Τις διατάξεις του Α.Ν. 314/68, όπως τροποποιήθηκε 
και συμπληρώθηκε με το Ν.Δ. 1081/71 και με την παρ. 3 
του άρθρου 34 του Ν. 1577/85. 

4) Τις διατάξεις του υπ' αρ. 183/86 Π.Δ/τος (ΦΕΚ 70 

Α). 

5) Τις υπ’ αρ. 173/93 και 401 /93 αποφάσεις του Δημο¬ 
τικού Συμβουλίου Μαρκοπουλου. 

6) Την υπ’ αρ. 14/16.12.93 πράξη του Συμβουλίου Χω¬ 


ροταξίας Οικισμού και Περιβάλλοντος της Ν.Α.Α. 

7) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 154Α) 
και το γεγονός ότι από τις διατάξεις της απόφασης δεν 
προκαλείται δαπάνη εις βάρος του Δημοτικού προϋπολο¬ 
γισμού (σχετική η υπ’ αρ. 6738/20.9.93 βεβαίωση του δη¬ 
μάρχου Μαρκοπούλου), αποφασίζουμε: 

Εγκρίνουμε την τροποποίηση του ρυμοτομικού σχεδίου 
της 4ης-5ης πολεοδομικής ενότητας περιοχής ΠΟΡΤΟ 
ΡΑΦΤΗ του ΔΗΜΟΥ ΜΑΡΚΟΠΟΥΛΟΥ, με μετατόπιση 
και μείωση της οδού μεταξύ των Ο.Τ. Γ1071 και Γ1072 και 
κατάργηση της πρασιάς στο Ο.Τ. 1072 προς την ως ανω 
οδό όπως απεικονίζεται στο σχεδιάγραμμα που συνοδεύει 
την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 9 Μαρτίου 1994 

Ο Νομάρχης 
Ν. ΠΕΡΚΙΖΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριβν-1-1565/93 (6) 

Τροποποίηση του εγκεκριμένου ρυμοτομικού σχεδίου 
Αλεξανδρούπολης Ν. Έβρου στο Ο.Τ. 427 (περιοχή I. 
Ναού του Σωτήρος). 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του από Ν.Δ/τος της 17ης Ιουλίου 1923 
όπως τροποποιήθηκαν και συμπληρώθηκαν και ειδικώ- 
τερα με τα άρθρα 3 και 70. 

2. Τις διατάξεις του Α.Ν. 314/68 (ΦΕΚ 47/Α), όπως 
τροποποιήθηκαν και συμπληρώθηκαν με το υπ’ αριθ. 
1081/71 Ν. Δ/γμα (ΦΕΚ 220/Α) με την παρ. 3 του άρθρου 
34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 
70/Α) και ειδικώτερα το άρθρο 1. 

4. Το Γ.Π.Σ. Αλεξ/πολης ΦΕΚ 9Δ/14.1.88 και Π.Μ.Α. 
Αλεξ/πολης ΦΕΚ 674 Δ/30.10.89. 

5. Την υπ’ αριθ. 115/91 απόφαση του Δημοτικού Συμ¬ 
βουλίου Αλεξ/πολης. 

6. Την υπ’ αριθ. 8/81/5.7.93 γνωμοδότηση ΣΧΟΠ, απο¬ 
φασίζουμε: 


Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αλεξανδρούπολης Ν. Έβρου στο Ο.Τ. 427 
(περιοχή I. Ναού του Σωτήρος) όπως φαίνεται στο συνημ¬ 
μένο διάγραμμα ως εξής: 

1. Επιβάλλεται προκήπιο πλάτους 4,00 μ. κατά την δυ¬ 
τική πλευρά του Ο.Τ. 427Β. 

2. Δημιουργείται νέο Ο.Τ. το 427Δ που αποτελεί τμήμα 
του αρχικού Ο.Τ. 427. 

3. Επιβάλλεται ειδικός όρος δόμησης στο νέο Ο.Τ. 
427Δ καθώς και στο Ο.Τ. 427Β ως προς το μέγιστο ύψος 
των οικοδομών που πρέπει να είναι 8,50 μέτρα (όπως ήδη 
υπάρχει στο Ο.Τ. 427 Γ) για λόγους πολεοδομικής μορφο¬ 
λογίας. 

Για τη δημοσίευσή της δεν προκαλείται δαπάνη σε βά¬ 
ρος του κρατικού προϋπολογισμού ούτε του προϋπολογι¬ 
σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 28 Φεβρουάριου 1994 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







